หนูมีปจด.ครั้งล่าสุดคือวันที่22มค.ค่ะ แล้วมีอะไรกับแฟน วันที่16 กพ. ตอนนี้วันที่2มีค.แล้วปจด.ยังไม่มา แล้วตอนนี้มีอาการเจ็บที่หัวนมไม่รู้ว่าเป็นอาการปจด.จะมาหรือว่าจะตั้งครรภ์คะ
สวัสดีค่ะ การมีเพศสัมพันธ์ในวันที่ 16 ก.พ. หากไม่ได้ป้องกันหรือใช้วิธีคุมกำเนิดใดๆ ย่อมมีโอกาสที่จะตั้งครรภ์ได้ ดังนั้น หากประจำเดือนยังไม่มา ก็ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น ส่วนอาการเจ็บหัวนม ก็อาจเป็นอาการก่อนการมีประจำเดือนมาได้ หรือเกิดจากสาเหตุอื่นๆ เช่น การมีความเครียด วิตกกังวล มีการอักเสบ มีซีสต์หรือเนื้องอกที่หัวนม เป็นต้น แนะนำควรรอประจำเดือนต่อไปอีกซักระยะก่อน ประจำเดือนก็น่าจะมาในที่สุดค่ะ ทั้งนี้ หากต่อมาได้มีประจำเดือนมา แต่อาการเจ็บหัวนมไม่หายไป ก็ควรไปพบแพทย์เพื่อตรวจค่ะ